**STS-79** bola misia raketoplánu Atlantis. Cieľom letu bolo štvrté stretnutie raketoplánu s ruskou orbitálnou stanicou Mir.

Posádka raketoplánu
-------------------

* William F. Readdy (3) veliteľ
* Terrence W. Wilcutt (2) pilot
* Thomas D. Akers (3) špecialista
* Jay Apt (4) špecialista
* Carl E. Walz (3) špecialista

### Nový člen posádky Miru

* John E. Blaha (5) špecialista

### Návrat z misie na Mire

* Shannon W. Lucidová (5)

(v zátvorkách je uvedený celkový počet letov do vesmíru vrátane tejto misie)

Ťažkosti pri štarte
-------------------

Raketoplán Atlantis mal na misiu STS-79 odštartovať na začiatku júla 1996. Kvôli hurikánu Bertha sa musel 10. júla vrátiť do VAB, na začiatku septembra bol raketoplán znovu pripravený na štart, ale do bezpečia VAB sa musel znovu uchýliť 4. septembra pred hurikánom Fran. K úspešnému štartu nakoniec došlo 16. septembra 1996 o 08:54:49 UTC.

Priebeh misie
-------------

STS-79 bola štvrtá z deviatich plánovaných misií na Mir a prvá, ktorá menila amerického astronauta. Z Miru sa na Zem vrátila americká astronautka Lucidová po 188 dňoch pobytu vo vesmíre. Jej dlhodobý pobyt vo vesmíru sa začal 22. marca 1996 pri misii STS-76 a stal sa ženským svetovým rekordom. Astronautku na Mire vystriedal na približne štyri mesiace John Blaha, ktorý sa vrátil naspäť v januári 1997 s posádkou STS-81, keď ho vystriedal astronaut Jerry Linenger.

Misia STS-79 bola tiež druhým letom modulu Spacehab na podporu aktivít pri programe Shuttle-Mir a prvý let tohto modulu v dvojitej konfigurácii (Spacehab DM). Experimenty umiestnené v rozšírenom Spacehabe boli aktivované ešte pred pripojením raketoplánu k stanici. Veľkú časť modulu zaberali zásoby, ktoré sa mali dopraviť na Mir. Išlo o potraviny, oblečenie, nové experimenty a náhradné diely.

K spojeniu medzi raketoplánom a orbitálnou stanicou došlo 19. septembra 1996 o 03:13:18 UTC. Po otvorení prielezov a privítaní posádok si Blaha a Lucidová vymenili sedadlá. Blahu na Mire očakával veliteľ 22. posádky Valerij Korzun a letový inženier Alexander Kaleri.

Pohľad z výšky na *Atlantis*, umiestnený na mobilnej platforme MLP pred misiou STS-79.
Počas piatich dní spoločnej práce obe posádky presťahovali na Mir viac ako 1800 kg zásob. Okrem potravín, vody a ďalšej výbavy to boli tiež tri experimenty:

* biotechnologický systém (BTS)
* experimenty so supravodičmi (MIDAS) - meranie elektrických vlastností supravodivých materiálov pri vysokých teplotách
* Commercial Generic Bioprocessing Apparatus (CGBA), obsahujúci niekoľko menších experimentov

Späť na Atlantis bolo prenesených 907 kg výsledkov experimentov a ďalšieho materiálu. Astronautka Lucidová počas šiestich mesiacov výskumov na stanici uskutočňovala technologické, biologické, lekárske experimenty, výskum mikrogravitácie a vesmíru. Výskumy robila aj v novom module na Mire – *Priroda*, ktorý na stanicu dorazil počas jej prítomnosti.

Ďalšie pokusy sa uskutočnili na palube Atlantisu:

* testovanie novej pece, pracujúcej pri teplotách až 1 600 °C (experiment ETTF)
* experiment s rastom proteínových kryštálov (CPCG), obsahujúci 128 vzoriek z 12 rôznych proteínov
* mechanika granulovaných materiálov, pochopenie chovania sypkých granulovaných materiálov, pochopenie, ako sa zemský povrch chová pri zemetrasení a zosuvoch pôdy.

Počas všetkých letov v rámci programu Shuttle-Mir boli uskutočňované experimenty, ktoré mali znížiť riziká pri vývoji a stavbe Medzinárodnej vesmírnej stanice. Po prvýkrát bol na palube raketoplánu experiment ARIS (Active Rack Isolation systém) - odtlmenie nákladového priestoru od vibrácií a ďalších porúch.

Raketoplán sa od orbitálnej stanice odpojil 24. septembra 1996 o 01:31:34 UTC. Posádka dokončila zostávajúce experimenty a úspešne pristála na Kennedyho vesmírnom stredisku 26. septembra 1996 o 12:13:20 UTC.

Iné projekty
------------

Commons
* Spolupracuj na Commons Commons ponúka multimediálne súbory na tému **STS-79**

Externé odkazy
--------------

* Stránka o STS-79 na webe NASA (po anglicky)
* Informácie o lete STS-79 (po česky)

| * z
* d
* u
Raketoplán *Atlantis* (OV-104) |
| --- |
|  | 
* STS-51-J
* STS-61-B
* STS-27
* STS-30
* STS-34
* STS-36
* STS-38
* STS-37
* STS-43
* STS-44
* STS-45
* STS-46
* STS-66
* STS-71
* STS-74
* STS-76
* STS-79
* STS-81
* STS-84
* STS-86
* STS-101
* STS-106
* STS-98
* STS-104
* STS-110
* STS-112
* STS-115
* STS-117
* STS-122
* STS-125
* STS-129
* STS-132
* STS-135

 |  |
| **Stav:** Vo výslužbe. |

| * z
* d
* u
Mir |
| --- |
| Moduly | Základný blok  ·  Kvant-1  ·  Kvant-2  ·  Kristall  ·  Spektr  ·  Docking Module  ·  Priroda |  |
| Zásobovacie a pilotované lode | Progress  ·  Sojuz  ·  Space Shuttle |
| Sovietske/Ruské pilotované lety | Sojuz T-15  ·  Sojuz TM-2  ·  Sojuz TM-3  ·  Sojuz TM-4  ·  Sojuz TM-5  ·  Sojuz TM-6  ·  Sojuz TM-7  ·  Sojuz TM-8  ·  Sojuz TM-9  ·  Sojuz TM-10  ·  Sojuz TM-11  ·  Sojuz TM-12  ·  Sojuz TM-13  ·  Sojuz TM-14  ·  Sojuz TM-15  ·  Sojuz TM-16  ·  Sojuz TM-17  ·  Sojuz TM-18  ·  Sojuz TM-19  ·  Sojuz TM-20  ·  Sojuz TM-21  ·  Sojuz TM-22  ·  Sojuz TM-23  ·  Sojuz TM-24  ·  Sojuz TM-25  ·  Sojuz TM-26  ·  Sojuz TM-27  ·  Sojuz TM-28  ·  Sojuz TM-29  ·  Sojuz TM-30 |
| Misie raketoplánov | (STS-63)  ·  STS-71  ·  STS-74  ·  STS-76  ·  STS-79  ·  STS-81  ·  STS-84  ·  STS-86  ·  STS-89  ·  STS-91 |